Der er fundet coliforme bakterier i drikkevandet fra Skovsgård Vandværk. Det oplyser formanden for vandværkets bestyrelse, Carl Otto Møller. Beskeden om, at vandet indeholdt coliforme bakterier kom onsdag, og derfor opfordrer vandværket borgerne til at koge deres drikkevand. Coliforme bakterier må ikke være i drikkevand, og man anbefaler normalt kogning af vandet, hvis der er mere end 20 coliforme bakterier pr. 100 ml. Der foretages nu yderligere analyser af vandet. Der skulle være svar på analyserne indenfor tre dage. Coliforme bakterier må ikke forveksles med tarmbakterien E. colibakterie. Coliforme bakterier er bred familie af bakterier, hvoraf mange lever i overfladejorden.

Referat:
Vandet i Skovsgård kan være forurenet, og derfor skal drikkevandet koges.